Mehkemeya Trîbunalî Tirkîya îşkence, azadîya çapemenîye, cezanêkerdiş, xoserîya hukmkerdişî û sûcê vera merdimîye ra do muhakeme bikera. Roniştişê mehkeme mabênê 20-24ê êlule de Cenevre de yê. Roniştişî pê hemkarîya Keyeyê Çimdarîye yê Heqanê Merdiman û pê beşdarîya raportor û huqûqnasanê namdaran do bêrê kerdene.
Serekîya mehkeme hetê Hetkarê Serekî yê verênî û Prof. Em. Dr. Françoise Barones Tulkens ra do bêra kerdene. Mehkeme de Rektorê Zanîngehê Cenevre Prof. Dr. Fluckiger Yves zî do qisey bikero.
Mehkeme de raporê 'Tirkîya de Îşkence', 'Tirkîya de Remnayîş', 'Tirkîya de Azadîya Çapemenîye', 'Tirkîya de Cezanêkerdiş', 'Tirkîya de Xoserîya Hukmkerdişî' û raporê şahîdan do bêrê ercnayene. Mehkeme de Mehmet Alp, Erene Keskîn, Mustafa Ozben, Gokhan Guneş, Meltem Oktay, Tulaye Açikkolu, Barbaros Şansal, Faysal Sariyildiz, Hasan Dursun zî tede 15 kesî do bêrê goşdarîkerdene.
Merdimê eleqedarî eşkenê nê lînkî ser o xo biresnê temamîya bernameyê mehkeme: https://turkeytribunal.com/tr/events/turkiye-tribunal-mahkemesi-2021-mahkeme-oturumu-cenevre-isvicre/
